Za pjevačicu, vidite članak Edith Wilson (pjevačica).

**Edith Bolling Galt Wilson** (15. oktobar 1872 – 28. decembar 1961) bila je druga supruga američkog predsjednika Woodrowa Wilsona, odnosno Prva dama SAD od 1915. do 1921. godine. Poznata je kao jedina Prva dama u historiji SAD koja je *de facto* vršila predsjedničke dužnosti, odnosno imala vlast.

Rodila se u Virdžiniji kao kćer suca Williama Holcombea Bollinga; njena porodica je poticala od prvih engleskih naseljenika bila jedna od najstarijih u državi, a ona sama vukla porijeklo od znamenite indijanske princeze Pocahontas. Njena porodica je posjedovala robove i podržavala Konfederaciju, ali je nakon građanskog rata osiromašila. Roditelji joj nisu mogli priuštiti formalno obrazovanje, ali su je poticali da se sama obrazuje čitajući knjige.

Godine 1896. je prilikom posjete sestri u Washingtonu upoznala draguljara Normana Galta. Za njega se vjenčala; imala je samo jedno dijete koje je umrlo ubrzo nakon poroda, a nakon čega sama više nije mogla imati djecu. Muž joj je iznenada umro od srčanog udara, te je sljedećih nekoliko godina provela u siromaštvu.

Predsjednika je upoznala u martu 1915. preko poznanice Helen Woodrow Bones (1874-1951), predsjednikove rođake koja ju je pozvala na primanje u Bijeloj kući. Predsjednik, čija je prva supruga Ellen Axson Wilson bila umrla prethodne godine, joj je nedugo potom ponudio brak. Vjenčanje je obavljeno krajem godine, usprkos glasina o tome da su ona i Wilson imali preljubničku vezu, pa čak i otrovali Ellen.

Muža je pratila na putovanju u Evropi tokom Pariške mirovne konferencije 1919. godine. Na povratku je Wilson doživio moždani udar. Edith Wilson je učinila velike napore da od javnosti, pa i od potpredsjednika Thomasa R. Marshalla sakrije pravo stanje svog muža, te je kao posrednik jednostavno preuzela sve upravne poslove. To je, sa druge strane, značilo da nije mogla iskoristiti mužev autoritet da osigura ratifikaciju Versajskog mirovnog ugovora, a što će imati značajne posljedice po američku i svjetsku politiku u međuratnom periodu.

Nakon što joj je mužu istekao mandat, o njemu se brinula sve do smrti tri godine kasnije. Poslije je bila aktivna u naporima Demokratske stranke da animira ženske glasače.

Vanjske veze
------------

* Edith Bolling Wilson Birthplace
* Edith Wilson at Findagrave.com
* Edith Wilson at C-SPAN's *First Ladies: Influence & Image*

| Počasne titule
 |
| --- |
| Prethodi:**Margaret Wilson*De facto*** | **Prva dama SAD**1915–1921 | Slijedi:**Florence Harding** |

| * p
* r
* u
Prve dame Sjedinjenih Američkih Država |
| --- |
| 
* Martha Custis Washington
* Abigail Adams
* Martha Jefferson Randolph
* Dolley Todd Madison
* Elizabeth Monroe
* Louisa Catherine Adams
* Emily Donelson
* Sarah Yorke Jackson
* Hannah Van Buren
* Anna Harrison
* Letitia Tyler
* Priscilla Cooper Tyler
* Julia Tyler
* Sarah Polk
* Margaret Taylor
* Abigail Fillmore
* Jane Pierce
* Harriet Lane
* Mary Ann Lincoln
* Eliza Johnson
* Julia Boggs Grant
* Lucy Ware Hayes
* Lucretia Garfield
* Mary Arthur McElroy
* Rose Cleveland
* Frances Cornelia Cleveland
* Caroline Lavinia Harrison
* Frances Cleveland
* Ida Saxton McKinley
* Edith Roosevelt
* Helen Herron Taft
* Ellen Axson Wilson
* Margaret Woodrow Wilson
* Edith Bolling Wilson
* Florence Harding
* Grace Coolidge
* Lou Henry Hoover
* Anna Eleanor Roosevelt
* Bess Truman
* Mamie Eisenhower
* Jacqueline Kennedy Onassis
* Lady Bird Johnson
* Pat Nixon
* Betty Ford
* Rosalynn Carter
* Nancy Reagan
* Barbara Bush
* Hillary Clinton
* Laura Bush
* Michelle Obama
* Melania Trump

 |  |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 23061151
* LCCN: n80009913
* ISNI: 0000 0001 0878 9876
* GND: 123911095
* BNF: cb16567532s (podaci)
* BIBSYS: 2068896

 |